আগামী বছরেই ভারত মাওবাদী মুক্ত, রাজ্যসভায় জানালেন অমিত শাহ

ওয়েব ডেস্ক: ছত্তিশগঢ়ে (Chhattisgarh) ৩০ মাওবাদী (Maoist) নিকেশ হয়েছে বৃহস্পতিবার। তারপরই সোশ্যাল মিডিয়ায় (Social Media) মাওবাদী মুক্ত ভারতের কথা জানিয়েছিলেন স্বরাষ্ট্রমন্ত্রী। এবার রাজ্যসভায় (Rajyasabha) তারই পুনরাবৃত্তি করলেন কেন্দ্রীয় স্বরাষ্ট্রমন্ত্রী অমিত শাহ। তিনি বলেন, আমি দায়িত্বের সঙ্গে বলছি, আগামী বছরের ৩১ মার্চের মধ্যে ভারত মাওবাদী মুক্ত হবে। তাঁর কথায়, দেশের নিরাপত্তা ও উন্নয়ন চ্যালেঞ্জের সম্মুখীন ছিল। এই তিনটি ইস্যু দেশের শান্তিতে বাধা সৃষ্টি করে। দেশের নিরাপত্তা নিয়ে প্রশ্ন তুলে দেয়। উন্নয়নে বাধা দেয়। অনেক সময় দেশের সামগ্রিক ব্যবস্থাকে হাসির খোরাক করে। চার দশক ধরে এই ঘটনা ঘটে।

স্বরাষ্ট্রমন্ত্রীর কথায়, ওই তিনটি ইস্যু হল, জম্মু ও কাশ্মীরে সন্ত্রাসবাদ, অতিবামপন্থার বিদ্রোহ। যারা তিরুপতি থেকে পশুপতিনাথ পর্যন্ত লক্ষ্যবস্তু করেছিল। এই সব ইস্যুতে অন্ততপক্ষে ৯২ হাজার দেশবাসী খুন হয়েছেন এই চার দশকে।